Title: Tiivistelmä
Course: HI01- oppikirjaton kurssi > Section: VI Maailmanvaltiaat 1800-luvulla: Teollisen yhteiskunnan synty Euroopassa ja Pohjois-Amerikassa

Teollistuminen alkoi 1700-luvun Englannissa, kun koneet valjastettiin tuottamaan lankaa ja kankaita ja vähitellen muitakin tuotteita. Teollistumisen edellytyksiin kuuluivat sellaisten koneiden kuin kehruukone,  keksiminen ja myöhemmin etenkin höyrykoneen käyttöönotto voimanlähteenä, sillä höyrykone paitsi mahdollisti tehokkaamman tuotannon, myös tuotteiden ja raaka-aineiden nopean ja tehokkaan kuljetuksen. Valtamerilaivat ja höyryveturit kuljettivat teollisuuden raaka-aineet ja tuotteet mihin hyvänsä läntisessä Euroopassa ja Yhdysvalloissa 1800-luvun loppuvuosikymmeninä.

Höyrykone tehtaan voimanlähteenä

Höyryveturi mullisti liikenteen

Kehruukone oli ensimmäinen laajasti käytetty tapa automatisoida työtä. Koneessa on yhden värttinän sijaan 8. Sen avulla yksi työntekijä kehräsi saman kuin ennen kahdeksan ja lisäkehityksen myötä jopa 120.Vielä kun koneen käyttövoimaksi tuli vesi- tai höyryvoima, se nosti tuottavuutta entisestään.

Myös muutos ajattelutavassa oli vältämätön, sillä jäykkä merkantilistinen järjestelmä korvattiin vapaakaupalla ensimmäisenä juuri Englannissa, joka aloitti maan sisäisten tullien ja kaupparajojen poistamisen 1700-luvulla ja vapautti viljakaupan koko muun maailman kanssa 1830-luvulla. Taustalla olivat Adam Smithin liberaalit ajatukset vapaakaupasta, taloudellisesta vapaudesta ja elinkeinovapaudesta, jotka hän esitti 1776 Kansojen varallisuudessa.

Yhteiskunta mullistui lopullisesti muuttaessa kaupunkeihin. Siitä huolimatta, että teollisuustyöläisten työpäivät olivat pitkiä, lapsityövoima pitkään käytössä ja palkat alhaisia, elintaso nousi kuitenkin entiseen verrattuna, jopa 1800-luvun eurooppalaisesta väestöräjähdyksestä huolimatta. Tieteellinen tieto alkoi ensi kertaa vaikuttaa ihmisten elämään, rokotteiden, lääkkeiden ja valistuksen muodossa, samalla kun teollisuus alkoi pohjautua uusille teknisille ja tieteellisille löydöille.

Siirtolaisuus Pohjois-Amerikkaan asutti ja teollisti myös Yhdysvallat ja Kanadan samalla kun Euroopan valtiot valloittivat suurimman osan maailmasta siirtomaikseen. Euroopan valtioiden  siirtomaavalloitusten vuoksi 1800-luvun loppua on kutsuttu imperialismin ajaksi. Imperialismi tarkoittaa oman maan rajojen ulkopuolisten alueiden, kuten juuri siirtomaiden, alistamista väkivalloin. Myös Yhdysvallat osallistui lopulta imperialismiin saatuaan Espanjaa vastaan käymänsä sodan seurauskena omsitukseensa Espanjan siirtomaat Puerto Ricon, Filippiinit ja lyhyeksi ajaksi Kuuban. Euroopan valtiot sen sijaan jakoivat keskenään lähes koko maailman siirtomaihin ja etupiireihin.

Alla olevassa kartassa näkyy Euroopan valtioiden ja Yhdysvaltain alueet 1800-luvun alussa

Alla olevassa kartassa näkyy Euroopan valtioiden ja alueet Afrikassa 1800-luvun lopussa. Suurimmat alueet kuuluivat Isolle Britannialle(vaaleanpunaiset) ja Ranskallee(vaaleansiniset), mutta muukin Afrikka oli jaettu Euroopan maiden kesken lukuun ottamatta Etiopiaa ja Liberiaa(vaaleanharmaat).

Monissa maissa työläisten asema parani, kuin polttavampiin sosiaalisiin ongelmiin puututtiin esimerkiksi laeilla työajasta, työsuojelusta tai lapsityövoiman kiellosta. Myös tavallisen ihmisen poliittisia oikeuksia laajennettiin. Siellä, missä sosiaalisia ja poliittisia uudistuksia ei tehty, ajauduttiin poliittisiin kriiseihin ja viimein 1900-luvulla ensimmäisen maailmansodan jälkilöylyissä vallankumouksiin ja sissällissotiin, kuten esimerkiksi tsaarin Venäjällä.

Kuvalähteet

- Kartta siirtomaista 1800-luvun alussa:

https://en.wikipedia.org/wiki/Imperialism#/media/File:Colonisation_1800.png

Lisenssi Public Domain: By Jluisrs - Own work, Public Domain, https://commons.wikimedia.org/w/index.php?curid=3639316

- Kartta siirtomaista 1800-luvun lopussa Afrikassa:

https://en.wikipedia.org/wiki/Imperialism#/media/File:Colonial_Africa_1913_map.svg
Lisenssi: CC BY-SA3.0 http://creativecommons.org/licenses/by-sa/3.0/
Tekijä Eric Gaba (Sting - fr:Sting)

- Kehruu-Jenny
https://fi.wikipedia.org/wiki/Kehruu-Jenny#/media/Tiedosto:Spinning_jenny.jpg
CC SA-BY 3.0
Tekijä Markus Schweiß

- Muut kuvat
Pixabay
Pixabay License