Title: III Antiikin aika: kreikkalaiset ja roomalaiset
Course: HI01- oppikirjaton kurssi

Antiikin aika käsitti vuosisadat noin vuosien 500 eKr ja 500 jKr välillä.

Lähi-Idän ja Egyptin varhaiset korkeakulttuurit levittivät maanviljelyksen ja muut keksintönsä kauas rajojensa ulkopuolelle, myös Välimeren rantoja pitkin länteen ja pohjoiseen. Välimeri oli sekä kreikkalaisten kaupunkivaltioiden että Rooman valtakunnan kaupankäynnin, valloitusten ja kulttuurin leviämisen mahdollistaja - merenkäynnillä oli tärkeä osa antiikin elämää, valtakuntien vaiheita ja kulttuuria. Monesti länsimaiden historian ajatellaan alkaneen juuri Välimeren antiikin ajan maailmasta, vaikka sen pohja oli luotu jo Lähi-Idän korkeakulttuureissa. Kreikkalainen kulttuuri oli kirjallisesti, tieteellisesti ja teknisesti edistynyt korkeakulttuuri, joka synnytti demokratian, filosofian ja kehitti myös pitkälle matematiikan ja alkeelliset luonnontieteet. Sen sivistys oli pohjana roomalaiselle sivistykselle, kun sotilaallisesti mahtavampi Rooman valtakunta laajetessaan valloitti kreikkalaisen kulttuurin alueen ajanlaskun alkuun mennessä. Rooman kulttuurin kautta antiikin kulttuuri periytyi keskiajan Länsi-Eurooppaan ja modernille ajalle.