Title: Tehtäviä
Course: HI01- oppikirjaton kurssi > Section: V Uusi aika: Euroopan nousu 1500-1700-luvuilla

Siirtomaavalloitusten alku

Euroopan siirtomaavalta alkoi laajeta toden teolla Amerikan löytämisen jälkeen, kun Espanja melko nopeasti valtasi laajoja alueita Amerikan mantereelta.

Miksi juuri eurooppalaiset valtasivat muita maanosia?

- Islaminuskoisten vallattua ensin takaisin ristiretkeläisten valtiot ja sitten Itä- Rooman(Turkki kukisti Konstantinopolin 1453) katkesivat kauppasuhteet( silkkitie ) Aasiaan(Intia ja Kiina) keskiajan lopulla uudestaan​
- Euroopan kauppiaat halusivat ostaa suoraan idästä mm. mausteita ja silkkiä maksamatta arabeille niiden kuljetuksesta​
- Syntyi  tarve etsiä meritie Intiaan ja Kiinaan​
- arabeilla ja kiinalaisilla olisi ollut edellytykset löytöretkiin ja kiinalaiset purjehtivatkin Afrikkaan saakka, mutta sitten Kiinan keisari määräsi polttamaan kaikki valtamerikelpoiset laivat ja Kiina eristäytyi​
- Arabit olivat “liian” tyytyväisiä asemaansa lännen ja idän kaupan välittäjinä​
- Eurooppalaisten laivanrakennustaito tosin oli edistynyt pitkälle ja myös merenkulkutaito oli toki ehkä parempi: mutta he olivat saaneet kompassin Kiinasta​ ja astrolabin arabeilta​. Astrolabi mahdollisti laivan leveyspiirin mittaamisen tähtien avulla ja kompassi ilmansuuntien määrittämisen.
- Löytöretkille oli neljä perussyytä: taloudellinen, poliittinen, uskonnollinen ja tieteellinen. Kaukomailta etsittiin etenkin mausteita ja jalometalleita. Valloittamalla lisää alueita Euroopan valtiot saivat poliittista valtaa. Uskonnollinen syy eli pakanoiden käännyttäminen kristinuskoon oli jatkoa 1200- ja 1300-lukujen ristiretkille. Tieteellinen uteliaisuus liittyi renessanssin sivistyshanteisiin ja ihmiskunnan tiedon määrän kasvattamiseen

Amerikan löytyminen ja Euroopan uudet valloitukset

Amerikan löytyminen 1492 oli osin sattumaa, koska Espanjan kuninkaan palveluksessa Atlantin yli purjehtinut Kristoffer Kolumbus oli etsimässä meritietä Intiaan samalla, kun portugalilaiset etsivät sitä yrittämällä kiertää Afrikan eteläkärjen ympäri. Portugalin palveluksessa ollut Vasco da Gama pääsikin tätä itäreittiä oikeaan Intiaan pari vuotta Kolumbuksen amerikanmatkojen jälkeen, mutta silti Kolumbus väitti kuolemaansa saakka, että oli päässyt Intiaan, vaikka muut jo tiesivät kyseessä olevan uusi manner.

Alla oleva sankaripatsas Kolumbuksesta kuvaa hyvin eurooppalaisten näkökulmaa löytöretkiin: ne olivat uutta etsivien löytöretkeilijöiden sankarillisia seikkailuja, joissa tarvittiin miekkaa villien pakanoiden alistamiseen. Samalla etenkin ennen 1900-lukua tietoisesti historiankirjoituksessa unohdettiin löytöretkien pimeä puoli: alkuperäisasukkaiden orjuuttaminen käsittämättömällä raakuudella ja jopa joukkomurhaaminen.

 Eurooppalaisten siirtokunnat eli koloniat olivat alkuun monesti meren rannalle perustuttuja sotilastukikohtia, joita tykit suojasivat muiden eurooppalaisten valtioiden seikkailijoita ja paikallisten asukkaiden vastarintaa vastaan. Siirtokunnista ja tukikohdista käsin eurooppalaiset ja heidän suuryhtiönsä(esimerkiksi Englannin ja Hollannin Itä-Intian kauppakomppaniat) pystyivät ottamaan haltuunsa käytännössä koko maailmankaupan 1600-luvun loppuun mennessä aina Intiaa ja Kiinaa myöten.

 Löytöretkien seurauksena Portugali ja Espanja jakoivat koko maailman keskenäään Tordesillasin sopimuksella 1495​. Portugali sai Amerikasta nykyisen Brasilian alueen ja kaikki alueet siitä itään, Espanja taas sen länsipuoliset maat. Tosin Espanjan palveluksessa olleen Magalhaesin purjehdittua ensimmäisenä maailman ympäri ja rantauduttua Filippiinien saaristoon, ne liitettiin Espanjan imperiumiin sopimuksesta piittaamatta.

- Kolonialismi syntyi, kun eurooppalaiset alkoivat asuttaa Amerikan mannerta
- Kolonisaatiossa Amerikan alueet siis valloitettiin, asukkaat käännytettiin kristityiksi ja aluksi pakotettiin pakkotöihin eurooppalaisten suurille maatiloille ja kaivoksiin. Pian parhaat alueet myös asutettiin eurooppalaisilla siirtolaisilla, joita tuli miljoonia.
- kolonialismi= siirtokuntien/siirtomaiden perustaminen sekä niiden taloudellinen hyväksikäyttö
- Ero aiempaan oli merkittävä. Aiemmin, keskiajan lopulla siis, oli hankittu vain Afrikan rannikoilta tukikohtia kaupankäyntiin . Kolonialismi hyppäsi sisi Amerikassa iavan uudelle taoslle.
- Amerikan alkuperäisasukkaat(intiaanit) eivät pärjänneet eurooppalaisten konkvistadorien tuliaseille, ratsuväelle sekä näiden tuomille taudeille​, joten heidät oli helpompi alistaa kuin esimerkiksi Intian ja Kiinan korkeakulttuurit
- Perusteluna siirtomaiden hankinnalle käytettiin myös pakanoiden kristinuskoon käännyttämistä

Transatlanttinen eli Atlantin yli siirtokuntien kanssa käytävä kauppa merkitsi maailmankaupan painopisteen vaihdosta Välimeren alueelta Atlantin rannikolle. Samalla syntyi kolumbiaaninen vaihto eli Euroopan ja Amerikan välinen viljelykasvien, tautien ja kotieläinten siirtyminen mantereelta toiselle.

AMERIKAN VALLOITUS

Yhdistä vaihtoehdot oikein

- Tordesillasin sopimus oli
Feedback: Espanjan ja Portugalin välinen.
- Kiinassa tehtiin
Feedback: keisarin päätös eristäytyä ja polttaa valtamerilaivat 1400-luvulla. Mahdollisti eurooppalaisten yksinoikeuden globaaliin valtameripurjehdukseen - ja kauppaan.
- Kolumbiaaninen vaihto oli
Feedback: Euroopan ja Amerikan välistä viljelykasvien, tautien ja muiden asioiden liikkumista mantereelta toiselle.
- Transatlanttisen kaupan syntyminen oli
Feedback: maailmankaupan painopisteen vaihdos Välimeren alueelta Atlantin rannikolle.

Seurauksia

Valitse oikea vaihtoehto

- Kiinan keisarin päätöksestä polttaa valtamerilaivat seurasi
Feedback: Euroopan globaali valtameriherruus.
- Translatlanttisesta kaupasta seurasi
Feedback: Euroopan asema maailmankaupan globaalina keskuksena.
- Kolumbiaanisesta vaihdosta seurasi
Feedback: Eurooppaan tuli Amerikasta viljelykasveja, kuten maissi, tupakka ja peruna, Amerikka sai Euroopasta vehnän, ohran, rukiin ja kauran
- Tordesillasin sopimuksesta seurasi
Feedback: maailman jakaminen kahteen etupiiriin Portugalin ja Espanjan välillä.

Löytöretkien edellytykset

Mitkä tekniset keksinnöt helpottivat löytöretkiä?

- Astrolabi ja kompassi, joiden avulla pystyttiin paikantamaan laivan sijainti avomerelläkin
- Astrolabi ja kompassi, joiden avulla Kolumbus pystyi lähtemään etsimäää uutta mannerta lännestä.

Meritie Intiaan

Kuka löysi merireitin Intiaan?

- Vasco da Gama
- Kristoffer Kolumbus
- Fernando Magalhaes
- Bartolemeu Dias

Maailman ympäri

Maailman ympäri purjehti?

- Magalhaes
- Kolumbus
- Dias
- da Gama

Löytöretkiin liittyviä käsitteitä

Yhdistä oikein. Päättele oikeat vastaukset tai hae tietoa netistä, jos et löydä asioiat tiivistelmästä.

- Siirtokuntien perustaminen ja sittemmin siirtomaiden taloudellinen hyväksikäyttö. Ei aina edellyttänyt maan valtaamista virallisesti oman maan alaiseksi, mutta Amerikassa se johti mantereen asuttamiseen eurooppalaisilla.
Feedback: kolonialismi
- eurooppalaisten purjehdusmatkoja 1400-luvulta aina 1700-luvulle asti
Feedback: löytöretket
- Laajamittaista väestön siirtymistä, jossa siirtolaiset säilyttävät vahvat yhteydet entiseen maahan, mikä antaa heille merkittäviä etuoikeuksia uuden alueen alkuperäisiin asukkaisiin nähden. Alue voi toki myös olla asumaton
Feedback: kolonisaatio

Intiaanien kohtalo

Miten eurooppalaiset onnistuivat lyhyessä ajassa kukistamaan miljoonien intiaanien asuttamia suuria valtakuntia, kuten inkojen valtio Perussa tai asteekkien valtakunta nykyisessä Meksikossa? Luulivatko intiaanit eurooppalaisia meren takaa tulleiksi parrattomiksi jumaliksi ja alistuivat siksi ilman vastarintaa? Olivatko eurooppalaisten tuliaseet, teräksiset miekat ja haarniskat sekä ratsuväki niin ylivoimaisia, etteivät intiaanien kivestä, puusta ja luusta tehdyin asein varustetut kymmentuhatpäiset armeijat pärjänneet muutamalle sadalle konkvistadorille?

Molemmat näkemykset ovat osin oikeat. Aluksi intiaanit ottivat eurooppalaiset monesti ystävällisesti vastaan ja ainakin asteekeilla todella oli taruja valkoihoisista jumalista, jotka tulevat meren takaa. Asteekit esimerkiksi päästivät espanjalaiset pääkaupunkiinsa lähelle hallitsijanpalatsia asustelemaan. Todellisuudessa eruooppalaiset eivät kuitenkaan olisi pärjänneet esimerkiksi taisteluun nousseita asteekkeja vastaan ilman intiaaniliittolaisia, joita saivat asteekkien alistamista naapurikansoista. Suuri merkitys eurooppalaisten vallan vakiintumiselle oli myös sillä, että suuri osa intiaaniväestöstä kuoli eurooppalaisten tuomiin tappaviin tartuntatauteihin, kuten isorokkoon. Tautikuolleisuus oli hurjiempien arvioiden mukaan jopa 90% ja varovaistenkin arvioiden mukaan selvästi yli puolet koko väestöstä.

Tilannetta vain pahensi, että eurooppalaiset alistivat intiaanit pakkotöihin perustamilleen plantaaseille eli suurtiloille, joilla alettiin pian viljelemään puuvillaa, sokeriruokoa ja muita eurooppalaisten tuomia kasveja. Intiaanit työskentelivät maksaakseen periaatteessa veroa Euroopan kuninkaallisille, mutta käytännössä kyse oli orjuudesta. Myös kulta- ja hopeakaivoksiin tarvittiin työvoimaa. Vastarinta tukahdutettiin verisesti jopa kansanmurhaa muistuttavin ottein. Intiaaniväestön huvetessa jo muutenkin tautien vuoksi alettiin tuoda Afrikasta orjia tekemään näitä raskaita, vaarallisia ja näännyttäviä töitä, joissa silkkaan uupumukseen kuoli intiaaneja.

Alkuperäisasukkaiden kohtalo

Valitse oikeat vaihtoehdot. Ota huomioon, että oikea vaihtoehto ei ole liioittelua tai kärjistetty. Amerikan löytyminen ja sen kolonisointi Espanjan toimesta johti

- miljoonat intiaanit kuolivat eurooppalaisten tuomiin kulkutauteihin, kuten isorokkoon, tuberkuloosiin, tuhkarokkoon ja jopa influenssaan
- Intiaanien kansanmurhaan, joka toteutettiin tuliasein, miekoin ja kirvein
- Espanjalaisten aseistus oli ylivoimaista, joten intiaaneja kuoli kymmeniätuhansia taisteluissa, joissa oli vain muutama sata espanjalaista sotilasta.
- Espanjalaisten hevoset, tuliaseet, haarniskat ja miekat saivat intiaanit pitämään heitä jumalinaan ja alistumaan ilamn taistelua.

Intiaanien alistaminen

Valitse oikea vaihtoehto.  Intiaanien asema oli.

- erittäin karu, vaikka muodollisesti he eivät olleet orjia. Espanjalaiset ja muut siirtomaaherrat laittoivat heidät pakkotöihin, joita perusteltiin verotuksella ja kristinuskoon käännyttämisellä. Intiaanit kuolivat raskaissa kaivostöissä rasitukseen, espanjalaisten rangaistuksiin ja aliravitsemukseen ja heidän tilalleen piti tuoda Afrikasta ostettuja mustia orjia. Monin paikoin intiaaniväestö katosi täysin, mm. Karibianmeren isoilla saarilla Taino-kansa kuoli sukupuuttoon sadassa vuodessa pakkotyön, väkivaltaisen kapinoiden tukahduttamisen ja raakuuksien seurauksena.
- suhteellisen hyvä, koska he eivät olleet orjia, kuten mustat afroamerikkalaiset. Intiaanien täytyi maksaa veroa, mutta sen he suorittivat tekemällä töitä kaivoksissa ja maatiloilla. Kristinusko kannusti lempeyteen intiaaneja kohtaan. Mustia afroamerikkalaisia tuotiin orjiksi etenkin Karibianmeren suurille saarille, että intiaaniväestö välttyisi raskaalta fyysisesltä työltä kaivoksissa, koska se ei nimittäin fyysisen raskautensa vuoksi sopinut intiaaneille, vaan nosti kuolleisuutta.

Kokoelman pääte

Kokoelman pääte