Title: Imperialismi
Course: HI01- oppikirjaton kurssi > Section: VI Maailmanvaltiaat 1800-luvulla: Teollisen yhteiskunnan synty Euroopassa ja Pohjois-Amerikassa

Tietoa ja tehtäviä imperialismista. Lue tiivistelmät ja vastaa. Lue myös osion tiivistelmä ensin.

Imperialismin aika 1870-1914

Imperialismi tarkoittaa siirtomaiden valtaamista oman valtion rajojen ulkopuolelta ja etenkin toisilta mantereilta tai myöhemmin heikompien valtioiden alistamista maailmanpolitiikassa.

Euroopan valtiot alkoivat hankkia siirtomaita oman alueen ulkopuolelta jo keskiajan lopulla ja 1500-luvulla Amerikan löytämisen myötä eurooppalaiset kolonisoivat sen eli perustivat sinne siirtokuntia ja ottivat suuret maa-alueet hallintaansa. Muualla maailmassa niillä oli kuitenkin hallussaan vain kauppatukikohtia rannikoilla. Imperialismin ajaksi kutsutaankin oikeastaan vasta 1800-luvun loppupuolta. Tällöin kaikki Euroopan suurvallat hankkivat haltuunsa siirtomaita Afrikasta ja Aasiasta niin, että suurin osa maailmaa oli niiden siirtomaina. Alistettuja maita sanotaan siis siirtomaiksi, valloittajia taas emämaiksi tai siirtomaaisänniksi.

Amerikan kolonisointi oli aivan oma lukunsa siirtomaahistorian vaiheessa. Amerikan löydyttyä Espanja ja Portugali ottivat haltuunsa Etelä- ja Keski-Amerikan maat ja niiden väestö muodostui sekaväestöksi, jossa eurooppalaisten siirtolaisten jälkeläisillä ja eurooppalaisilla oli paras asema. Pohjois-Amerikkaan alkoi suuntautua 1600-luvulta lähtien merkittävä eurooppalaisten siirtolaisten tulva etenkin Isosta-Britanniasta ja Pohjois- ja Keski-Euroopasta nykyisten Yhdysvaltojen alueelle. Siirtolaisuus voimistui 1800-luvulla. Syynä lähteä siirtolaisiksi oli Euroopan voimakas väestönkasvu. Maata ja työtä ei yksinkertaisesti riittänyt kaikille, kun taas Amerikassa kuka vaan saattoi raivata oman maatilan. Yhdysvaltojen itsenäistyttyä brittien alaisuudesta 1700-luvulla siitä tuli ensimmäinen nykyaikainen demokratia, jossa vallitsi myös ennennäkemätön vapaus. Samaan aikaan Euroopassa hallitsijat sortivat edelleen kansaa tai vähintäänkin sitä kontrolloitiin tiukasti. Etnisiä ja uskonnollisia vähemmistöjä myös vainottiin, samoin poliittisia toisinajattelijoita, kun taas Yhdysvalloissa vapauden - myös uskonnon- ja sananvapauden - periaatteet oli kirjattu jo perustuslakiin. Yhdysvaltojen teollistuessa 1800-luvulla myös palkat siellä nousivat nopeasti paremmiksi kuin Euroopassa. Yhdysvalloilla tai muilla Amerikan valtioilla ei täsäs vaiheessa ollut siirtomaita, mutta niidenkin toimintaa ohjasi tietyllä lailla sama asenne kuin imperialismi: intiaanit ja muut ei-eurooppalaiset olivat alempaa ja kehittymättömämpää rotua, joten heillä ei ollut samoja oikeuksia kuin eurooppalaisilla siirtolaisilla ja heidän maansa saattoi ottaa eurooppalaisten käyttöön.

Yhdysvalloilla oli osuutensa myös Euroopan kehityksessä. Euroopan nopea väestönkasvu 1800-luvulla pohjautui osin rokotuksien ja paremman hygienian aikaansaamaan kuolleisuuden laskuun, mutta myös Amerikasta saatavaan halpaan viljaan, jonka ansiosta kaikille riitti edullista syötävää. Maailma kulki ensimmäistä kertaa kohti globaaleja markkinoita, kun Ison-Britanniaan kannattama vapaakauppa levisi ajatuksena ja sai Euroopan maat laskemaan tai poistamaan merkantilismin aikaisia suojatulleja, mikä mahdollisti myös amerikkalaisen viljan ja muiden tuotteiden  tulon Ison-Britannian ja Euroopan markkinoille.

Eräs tärkeimmistä syistä siirtomaiden hankkimiseen oli taloudellinen hyöty. Sanalla kolonialismi tarkoitetaan siirtokuntien perustamisen lisäksi  siirtomaiden taloudellista hyväksikäyttöä, jossa niiden täytyy toimittaa hyvin halvalla raaka-aineita ja työvoimaa siirtomaaisäntien hankkkeisiin. Lisäksi siirtomaiden asukkaiden on pakko ostaa hintavia emämaiden teollisuustuotteita, eikä muiden teollisuusmaiden. Imperialismin aikana siirtomaihin alettiin perustaa emämaiden yhtiöiden tehtaita ja haarakonttoreita halvan työvoiman vuoksi. Siirtomaista saatiin myös täysin uusia raaka-aineita teollisuudelle, kuten kumia.

Imperialismi käsitteenä

Mitä imperialismi tarkoittaa? Valitse kaksi oikeaa vastausta.

- Vieraiden, oman valtion ja jopa mantereen ulkopuolisten maiden alistamista siirtomaaisännän valtaan. Alistettuja maita sanotaan siirtomaiksi ja valloittajia emämaiksi tai siirtomaaisänniksi
- Siirtomaiden taloudellista hyväksikäyttöä, jossa niiden täytyy toimittaa hyvin halvalla raaka-aineita ja työvoimaa siirtomaaisäntien hankkkeisiin. Lisäksi siirtomaiden asukkaiden on pakko ostaa hintavia emämaiden teollisuustuotteita, eikä muiden teollisuusmaiden. Imperialismin aikana siirtomaihin alettiin perustaa emämaiden yhtiöiden tehtaita ja haarakonttoreita halvan työvoiman vuoksi.
- Sama asia kuin kolonialismi, mutta paljon pienemmässä mittakaavassa
- Emämaiden taloudellista hyväksikäyttöä, jossa niiden täytyy toimittaa hyvin halvalla raaka-aineita ja työvoimaa siirtomaihin. Lisäksi emämaiden asukkaiden on pakko ostaa hintavia siirtomaiden teollisuustuotteita, eikä muiden teollisuusmaiden. Tätä nimetetään myös kolonialismiksi.

Miksi?

Miksi siirtomaita hankittiin?

- Nationalismin vuoksi: oman maan valta-asemaa ja mahtia haluttiin korostaa. Siirtomaista saatiin myös raaka-aineita oman maan teollisuudelle ja markkinoita teollisuutuotteille.
- Sosialismin vuoksi: sosialististen yhteiskuntien(kuten Venäjän) mahtia haluttiin näyttää levittämällä sosialismia Afrikkaan ja Aasiaan. Siirtomaista myös tuotiin orjia Isoon-Britanniaan.

Hyötyjät

Imperialismista hyötyivät eniten...

- Tehtaiden omistajat, siirtomaissa omaisuutta luoneet liikemiehet ja seikkailijat, Belgian kuningas Leopold ja keskiverto eurooppalainen halvempien hintojen muodossa
- Englannin kuningatar Viktoria(viktoriaaninen aikakausi), siirtomaiden asukkaat ja yleisesti ottaen emämaat, eli valtiot ja hallitsijat, jotka omistivat siirtomaita, joista sai paljon verotuloja. Euroopan köyhät hyötyivät myös, koska heitä muutti monta miljoonaa sankoin joukoin siirtolaisiksi Afrikkaan
- Sosialistit
- Siirtomaiden asukkaat, koska he saivat eurooppalaisen sivistyksen ja tietotaidon käyttöönsä oman maan kehittämistä varten. Eurooppalaiset mm. auttoivat rakentamaan teitä, rautateitä ja satamia, perustivat kouluja ja sairaaloita, lakkauttivat orjuuden ja muutenkin paransivat siirtomaiden väestön asemaa ja kohtelivat siirtomaiden asukkaita tasaveroisina ihmisinä.

Imperialismi, siirtolaisuus ja Amerikka

Yhdistä oikein. Huomioi se, että Amerikan kolonisointi ei ole kaikin osin verrattavissa imperialismiin

- Siirtolaisia lähti Euroopasta miljoonia, koska
Feedback: Euroopassa väestö kasvoi, töitä ja maata ei ollut kaikille ja uskonnollista, etnistä ja poliittista sortoa esiintyi.
- Amerikassa houkutteli se, että
Feedback: siellä oli hyvät palkat, ilmaista maata ja vapaus
- Amerikka oli siinä mielessä imperialistinen, että
Feedback: siellä alistettiin intiaanit ja valkoiset länsi-eurooppalaiset olivat etuoikeutetussa asemassa yhteiskunnan hierarkiassa
- Amerikka vaikutti siten Euroopan väestönkasvuun, että
Feedback: sieltä tuotiin halpaa viljaa Euroopan maihin